Πολ Πογκμπά

Ο Πολ Λαμπίλ Πογκμπά (γαλλικά: Paul Labile Pogba, 15 Μαρτίου 1993) είναι Γάλλος ποδοσφαιριστής τού οποίου οι γονείς κατάγονται από τη Γουϊνέα. Αγωνίζεται στην Μονακό και στην Εθνική Γαλλίας. Αν και περισσότερο αγωνίζεται ως κεντρικός μέσος, μπορεί εξίσου να αγωνιστεί και ως αμυντικός αλλά και επιθετικός μέσος.

Έχει αγωνιστεί στη Μάντσεστερ Γιουνάιτεντ  (πραγματοποιώντας ελάχιστες συμμετοχές) κι από το 2012 ως το 2016, στη Γιουβέντους, την οποία την έχει βοηθήσει πολύ τόσο στην Ευρώπη όσο και στο ενχώριο πρωτάθλημα (έχει κατακτήσει τέσσερα στη σειρά). Επίσης, έχει αγωνιστεί, σχεδόν σε όλα τα τμήματα των Εθνικών της Γαλλίας, ενώ το ντεμπούτο του στους Άνδρες το έκανε το 2013.

Aπό νεαρή ηλικία ο Πογκμπά θεωρούνταν ένας από τους πιο ελπιδοφόρους ποδοσφαιριστές στον κόσμο, μάλιστα οι The Guardian, έχουν αναφέρει χαρακτηριστικά: Ο Πογκμπά είναι ο πιο πολλά υποσχόμενος παίχτης στην Ευρώπη. Ενώ, πολλοί τον συγκρίνουν με τον πρώην δυναμικό αμυντικό χαφ της Γαλλίας, Πατρίκ Βιεϊρά.  Επίσης, έχει αποσπάσει κι αρκετά ατομικά βραβεία.

Τον Αύγουστο του 2016, η μεταγραφή του από τη Γιουβέντους στη Μάντσεστερ Γιουνάιτεντ αποτέλεσε την ακριβότερη στην ιστορία, καθώς κόστισε 110 εκατ. ευρώ (μέχρι το καλοκαίρι του 2017, όπου η μεταγραφή του Νεϊμάρ στην Παρί Σεν Ζερμέν, με 222 εκατ. ευρώ, έσπασε το ρεκόρ). Θεωρείται από τους καλύτερους μέσους στον κόσμο.

Παρέμεινε στην Μάντσεστερ Γιουνάιτεντ μέχρι τη λήξη του συμβολαίου του, το 2022, όταν και επέστρεψε στη Γιουβέντους.

Στις 20 Αυγούστου 2023, μετά από έναν αγώνα μεταξύ της Γιουβέντους και της Ουντινέζε, ο Πογκμπά βρέθηκε θετικός στην δεϋδροεπιανδροστερόνη, μια ορμόνη που βελτιώνει την απόδοση. Ο Πογκμπά δικάστηκε, ισχυριζόμενος ότι κατά λάθος κατάπιε την ουσία. Στις 29 Φεβρουαρίου 2024, του επιβλήθηκε τετραετής αποκλεισμός από το Ιταλικό Δικαστήριο Αντιντόπινγκ.

Το 2024, το Αθλητικό Διαιτητικό Δικαστήριο (CAS) μείωσε την ποινή του κατά 18 μήνες, επιτρέποντας του να επιστρέψει στους επαγγελματικούς αγώνες το 2025 αντί για το 2028, με άδεια τον Ιανουάριο να προπονείται με οποιονδήποτε σύλλογο επιλέξει να ενταχθεί και τον Μάρτιο του ίδιου έτους να επιστρέψει στους αγώνες πρωταθλήματος.

Στις 15 Νοεμβρίου 2024, ο παίκτης έλυσε το συμβόλαιό του με τη Γιουβέντους, αφού κατέληξε σε συμφωνία με τον σύλλογο του Τορίνο.

Τον Ιούνιο του 2025, υπέγραψε στην Μονακό υπέγραψε ως ελεύθερος, αφού εξέτισε την ποινή του για ντόπινγκ. Αναμένεται επίσης να κληθεί για την εθνική ομάδα της Γαλλίας για το Παγκόσμιο Κύπελλο Ποδοσφαίρου 2026.

 Παραπομπές 

 Εξωτερικοί σύνδεσμοι 




 ESPN FC profile

Κατηγορία:Μέσοι ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Γαλλίας Κ16
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ19
Κατηγορία:Ποδοσφαιριστές Εθνικής Γαλλίας Κ20
Κατηγορία:Ποδοσφαιριστές Εθνικής Γαλλίας
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Μάντσεστερ Γιουνάιτεντ
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές ΑΣ Μονακό
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Παίκτες νικητές ΟΥΕΦΑ Γιουρόπα Λιγκ
Κατηγορία:Παίκτες νικητές Παγκοσμίου Κυπέλλου ποδοσφαίρου FIFA
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Παίκτες νικητές Πρωταθλήματος Εθνών ΟΥΕΦΑ
Κατηγορία:Γάλλοι αφρικανικής καταγωγής